Зэхьэзэхуэм и пэ къихуэу
Бадзэуэгъуэм и 11-м Урысей Федерацэм футбо лымкIэ и япэ дивизионым щы щIидзэнущ 2016-2017 гъэ хэм екIуэкIыну зэ хьэ зэхуэм. Мы лъку зэрамыIэм къы хэкIыу илъэ ситI кIэ къэтауэ, иджы абы хэ тынущ «Спартак-Налшыкым» и футболистхэри.
Зэхьэзэхуэм ерыщу зыхуэзыгъэ хьэ зыр ди щIалэхэм иужьрей махуэ хэм зэныбжьэгъугъэ зэIущIитI ирагъэкIуэкIащ. «Спартак-Налшыкым» и хьэрхуэрэгъуу щытар иджыблагъэ зыхэта етIуанэ дивизионым и командэхэрщ.
Япэу, махуэку кIуам, налшыкдэсхэр Нартсанэ (Кисловодск) къалэм щаIущIащ Белгород и «Энергомаш»-м. 2015-2016 гъэхэм етIуанэ дивизионым и «Центр» гупым абы етIуанэ увыпIэр щиубыдат икIи ныкъуэкъуэгъу лъэщу къыщIэкIащ. Пэжщ, «Спартак-Налшыкым» нэхъыбэу щыджэгуар зыхагъэхьэну зыкIэлъыплъхэрщ. Къапщ тэмэ, «Краснодар» командэм цIы хуитху зэуэ зэгурыIуэныгъэкIэ къаритащ. Къэ щIэгъуейщ апхуэдизыр «Спар так-Налшыкым» зэри щIынур, а хэр щIа лэщIэ защIэу зэ рыщытыр икIи зэ фIэкIышхуэ зэрамыIэр къэп лъытэмэ. Ди командэм и къалэнкъым нэ гъуэщIхэм я футболистхэр яхуи гъасэу иужькIэ пщIэншэу яритыжы -ну.
Джэгум и япэ Iыхьэм «Энерго маш»-м нэхъ тегушхуауэ зыкъигъэлъэгъуащ. Ар нэхъ псынщIэт икIи жыджэрт. Апхуэдэу щыт пэтми, белгороддэсхэм бжыгъэр къыщызэIуахар зэIущIэм и 52-нэ дакъикъэрщ.
КъыхагъащIэ хъуа иужькIэщ «Спартак-Налшыкым» и тренерхэм футболист нэхъыфIхэр къыщрагъэхьар. Ар лъэужьыншэу къэнакъым: 74-нэ дакъикъэм Каркаев Алим къыхита топыр къигъэсэбэпри, Абазэ Астемыр бжыгъэр зэхуэдэ ищIыжащ.
АдэкIэ Iуэхугъуэ нэхъыщхьэхэр къыщыхъуар джэгум и кIэухырщ. Судьям гъуэрыгъуэу командэхэм я гъуэхэм пенальти иригъэуащ икIи кIэух бжыгъэр 2:2-м хуигъэ кIуащ.
КъыкIэлъыкIуэу, блыщхьэ кIуам, «Спартак-Налшыкыр» Владикавказ и «Спартак»-м ди республикэм и къалащхьэм щыIущIащ. Осетие Ищхъэрэм и футбол командэ нэхъыщхьэм дя пэкIэ зэреджэнур апхуэдэущ. иужь рей илъэсхэм зэрихьа «Алания» фIэ щыгъэцIэм имыпшыныжа щIыхуэ куэд иджыри зэрытелъым къыхэкIыу осетинхэм зэкIэ ар къагъэсэбэп хъунукъым, я счётым къихьэ ахъшэр занщIэу ирахынущи.
Ди гъунэгъухэм налшыкдэсхэм зэ рапэщIэтын къару къакъуэкIакъым. «Спартак-Налшыкыр» 5:0-у япэ ища иужькIэщ абыхэм зыгуэрхэр щахузэфIэкIар. Апхуэдэу щытми, 5:2-уэ ди щIалэхэр текIуауэ джэгур зэриухам псори наIуэ ещI. ЗэIущIэм къыщыхэжаныкIащ Ахриев Хьэсэн, Гугуев Магомед (тIэунейрэ), Войнов Денис, Бажэ Амир сымэ.
Налшыкдэсхэм яхэту иужьу джэ гуащ гъуащхьэтет Антиповыр, гъуащ хьэхъумэхэу Мэкъуауэр, Кузнецовыр, Мурачёвыр, Дашаевыр, Соблырыр, гъуащхьэхъумэныкъуэхэу Войновыр, Крамаренкэ, Дроздовыр, Багъэ ты рыр, Ахриевыр, Каркаевыр, Балъкъэ рыр, гъуащхьауэхэу Бажэмрэ Гугуе вымрэ.
Владикавказ и «Спартак»-м дригъэкIуэкIа зэныбжьэгъугъэ зэIущIэмкIэ иухащ «Спартак-Налшыкым» япэ дивизионым щекIуэкIыну зэхьэзэхуэм зыхуэгъэхьэзырыныр. Блыщхьэ къа кIуэ, бадзэуэгъуэм и 11-м, абы зэпеуэм и япэ зэIущIэм къыщригъэблэгъэнущ мазитI и пэкIэ премьер-лигэм хэта Краснодар и «Кубань»-р.
Хьэтау Ислъам.
